钦定古今图书集成/明伦汇编/氏族典/第496卷 > 郑牢
## 钦定古今图书集成/明伦汇编/氏族典/第496卷 > 郑牢

按《明外史山云传》：宣德二年，柳庆蛮纠猺獞掠临桂
诸县，命云佩征蛮将军，往镇广西。故事，镇帅初至，土
官率馈献，帅辄受之，既乃为所持，卒以败。云始至，闻
府隶郑牢刚直，召问曰：“‘馈可受乎’？牢曰：‘不可’。”云尽却
馈献，严驭之，土官皆服。初，韩观镇广西，牢尝逮事观。
观醉辄杀人，牢辄留之，醒乃以白牢，为士大夫所重，
然竟以隶终。